টাপুর টুপুর প্রকাশনা বন্ধ হয়ে গেছে বহুকাল আগেই। আমাদের বাড়িতে টাপুর টুপুরের কিছু বাঁধানো সংখ্যা রয়ে গেছে। মাঝে মাঝে পৃষ্ঠা উল্টে দেখি। ভাবি সেই সময়ে মুদ্রণ ডন্ত্রের এতো উন্নতি ঘটেনি। ছিলো না কম্পিউটারও। কিন্তু তারপরেও কত নিখুঁত একটি পত্রিকা প্রকাশিত হতো অসাধারণ সুন্দর সব লেখা নিয়ে। পত্রিকাটির সাদাকালো সব ইলাসস্ট্রেশনের দিকে এখনো আমি মুগ্ধ হয়ে তাকিয়ে থাকি। ছোটদের পত্রিকার যুগটা এই শহর থেকে যেনো হারিয়েই গেলো। আমাদের শৈশব, কৈশরের সঙ্গে সঙ্গে বেড়ে উঠেছিলো টাপুর টুপুর। তারপর একদিন টুপ করেই কোথায় যেনো হারিয়ে গেলো। ছোটদের জন্য এমন একটি ভালো পত্রিকার অভাবটা শুধু এখন পড়ে আছে এই শহরে।